
ΤΕΥΧΟΣ ΔΕΥΤΕΡΟ 


Αρ 


. Φύλλου 1471 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του Κανονισμού Διδακτορικών Σπουδών 
του Τμήματος Φιλολογίας του Εθνικού και Καπο- 
διστριακού Πανεπιστημίου Αθηνών 

2 Ιδρυση Εργαστηρίου με την ονομασία «Εργαστή¬ 
ριο Κρυπτογραφίας και Ασφάλειας» στο Τμήμα 
Πληροφορικής και Τηλεπικοινωνιών της Σχολής 
Οικονομίας, Διοίκησης και Πληροφορικής του 
Πανεπιστημίου Πελοποννήσου. 


ΑΠΟΦΑΣΕΙΣ 

Αριθμ. απόφ. 667 (1) 

Έγκριση του Κανονισμού Διδακτορικών Σπου¬ 
δών του Τμήματος Φιλολογίας του Εθνικού και 
Καποδιστριακού Πανεπιστημίου Αθηνών 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις των άρθρων 45 και 85 του ν. 4485/2017 
«Οργάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ ΑΊ14), 

2. την αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ Α' 148), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν, 

6. το π.δ. 85/31-5-2013 (ΦΕΚ Α' 124) «Ίδρυση, μετο- 
νομασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

8. την απόφαση της Συγκλήτου του Ε.Κ.Π.Α. (12η συ¬ 
νεδρία 16-3-2018), 


9. το απόσπασμα πρακτικών της Συνέλευσης του 
Τμήματος Φιλολογίας του Ε.Κ.Π.Α. (4η συνεδρίαση 
8-12-2017), 

10. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
τουΤμήματοςΦιλολογίαςτου Εθνικού και Καποδιστρια- 
κού Πανεπιστημίου Αθηνών ως ακολούθως: 

Άρθρο 1 

Γενικές Αρχές 

Οι Διδακτορικές Σπουδές του Τμήματος Φιλολογίας 
του Εθνικού και Καποδιστριακού Πανεπιστημίου Αθηνών 
οργανώνονται και λειτουργούν σύμφωνα με τις διατά- 
ξειςτου ν. 4485/2017 και του εν γένει θεσμικού πλαισίου 
όπως κάθε φορά ισχύει. Αποσκοπούν στην προαγωγή 
της πρωτότυπης επιστημονικής έρευνας και οδηγούν 
στην απόκτηση Διδακτορικού Διπλώματος (Δ.Δ.), το 
οποίο πιστοποιεί την εκπόνηση πρωτότυπης επιστημο¬ 
νικής έρευνας και την ουσιαστική συνεισφορά του/της 
κατόχου του στην εξέλιξη της γνώσης στον αντίστοιχο 
επιστημονικό κλάδο. 

Άρθρο 2 

Δικαίωμα υποβολής αίτησης για εκπόνηση 

Διδακτορικής Διατριβής 

Δικαίωμα υποβολής αίτησης για εκπόνηση διδακτο¬ 
ρικής διατριβής έχει ο/η κάτοχος Διπλώματος Μετα¬ 
πτυχιακών Σπουδών (Δ.Μ.Σ.) Α.Ε.Ι. της ημεδαπής ή ανα¬ 
γνωρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρθρου 46 του ν. 4485/2017. 

Άρθρο 3 

Διαδικασία υποβολής αίτησης για εκπόνηση 

διδακτορικής διατριβής 

Οι ενδιαφερόμενοι μπορούν να υποβάλλουν αίτηση 
κατά τη διάρκεια κάθε ακαδημαϊκού έτους και ειδικότερα 
στις ακόλουθες ημερομηνίες: 1-10 Οκτωβρίου και 1-10 
Μαρτίου. Η κατάθεση της αίτησης γίνεται στη Γραμμα¬ 
τεία του Τμήματος (άρθρο 38, ν. 4485/2017). 

Άρθρο 4 

Απαιτούμενα δικαιολογητικά 

Τα απαιτούμενα δικαιολογητικά για την εκπόνηση δι¬ 
δακτορικής διατριβής είναι τα ακόλουθα: 

1. Αίτηση εκπόνησης διδακτορικής διατριβής όπου 
αναγράφονται: 

- προτεινόμενος τίτλος διδακτορικής διατριβής 

- προτεινόμενη γλώσσα εκπόνησης της διδακτορικής 
διατριβής 

- προτεινόμενος/η επιβλέπων/ουσα της διδακτορικής 
διατριβής 

2. Αναλυτικό βιογραφικό σημείωμα 

3. Προσχέδιο διδακτορικής διατριβής. Το προσχέδιο 
θα έχει έκταση 3-4 σελίδες και θα κατατίθεται σε έντυπη 
μορφή. 

4. Αναγνώριση ισοτιμίας του μεταπτυχιακού διπλώ¬ 
ματος από τον Δ.Ο.Α.Τ.Α.Π. (για πτυχιούχους ΑΕΙ του 
εξωτερικού) 

5. Φωτοτυπία αστυνομικού δελτίου ταυτότητας ή δι¬ 
αβατηρίου 

6. Αντίγραφο Πτυχίου 

7. Αντίγραφο μεταπτυχιακού διπλώματος 

8. Αναλυτική βαθμολογία των μεταπτυχιακών σπου¬ 
δών 

9. Αντίγραφο διπλωματικής μεταπτυχιακής εργασίας 
σε ψηφιακή μορφή 

10. Πιστοποιητικά γνώσης ξένων γλωσσών ή ελληνο- 
μάθειας για τους μη φυσικούς ομιλητές της ελληνικής 

11. Τα ονόματα και τα στοιχεία επικοινωνίας δύο (2) 
καθηγητών/καθηγητριών ΑΕΙ ή Ερευνητών, που δύνα- 
νται να παράσχουν συστάσεις για τον υποψήφιο εφόσον 
τους ζητηθεί. 

12. Τυχόν δημοσιεύσεις σε ψηφιακή μορφή. 

Άρθρο 5 

Διαδικασία επιλογής υποψηφίων διδακτόρων 

Η Συνέλευση του Τμήματος, αφού λάβει υπόψη τις αι¬ 
τήσεις που έχουν υποβληθεί, τις κατηγοριοποιεί με βάση 
τη συνάφεια του ερευνητικού αντικειμένου και ορίζει μία 
τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
Δ.Ε.Π. του Τμήματος, εξετάζει τις αντίστοιχες αιτήσεις 
και τα συνυποβαλλόμενα έγγραφα και καλεί τους υπο¬ 
ψηφίους σε συνέντευξη. Κατόπιν υποβάλλει στη Συνέ¬ 
λευση του Τμήματος αναλυτικό υπόμνημα, στο οποίο 
αναγράφονται οι λόγοι για τους οποίους κάθε υποψή¬ 
φιος πρέπει ή δεν πρέπει να γίνει δεκτός, καθώς και ο/η 
προτεινόμενος/η επιβλέπων/ουσα, εφόσον αυτός δεν 
έχει προταθεί από τον υποψήφιο. Η Συνέλευση του Τ ρή¬ 
ματος, αφού λάβει τη γνώμη του προτεινόμενου από την 
επιτροπή επιβλέποντος, τη συνεκτιμά με το υπόμνημα 
της επιτροπής και εγκρίνει ή απορρίπτει αιτιολογημένα 
την αίτηση του υποψηφίου. 

Στην εγκριτική απόφαση ορίζεται και η γλώσσα συγ¬ 
γραφής της διδακτορικής διατριβής (άρθρο 38 του 
ν. 4485/2017). 

Μετά την εγγραφή των υποψηφίων διδακτόρων 
(Υ.Δ.) και τον ορισμό των Τριμελών Συμβουλευτικών 
Επιτροπών, τα ονόματα των υποψηφίων διδακτόρων, 
των επιβλεπόντων μελών Δ.Ε.Π. ή ερευνητών/τριών, οι 
τίτλοι των εκπονούμενων διδακτορικών διατριβών και 
σύντομη περίληψη αυτών, καθώς και τα μέλη των Τρι¬ 
μελών Συμβουλευτικών Επιτροπών αναρτώνται από τη 


Γραμματεία του Τμήματος στον διαδικτυακό τόπο του 
Τμήματος στην ελληνική και την αγγλική γλώσσα (άρθρο 
39, παρ. 4 του ν. 4485/2017). Η ανωτέρω περίληψη (στην 
ελληνική και στην αγγλική) κατατίθεται από τους Υ.Δ. σε 
ψηφιακή μορφή στη Γραμματεία του Τμήματος. 

Άρθρο 6 

Επίβλεψη Διδακτορικής Διατριβής 

1. Επιβλέπων/ουσα διδακτορικής διατριβής 

Δικαίωμα επίβλεψης διδακτορικών διατριβών έχουν 

τα μέλη Δ.Ε.Π. Α' βαθμίδας, Αναπληρωτή και Επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή ως 
διαφορετικά ορίζεται από το ισχύον εκάστοτε νομοθε¬ 
τικό πλαίσιο (άρθρο 39 του ν. 4485/2017). 

Κάθε επιβλέπων/ουσα μπορεί να επιβλέπει έως 8, 
το ανώτερο, Υ.Δ. Σε ειδικές περιπτώσεις, σύμφωνα με 
όσα ορίζει ο ν. 4485/2017 στην παρ. 3 του άρθρου 39, 
ο αριθμός αυτός επιτρέπεται να αυξηθεί με έγκριση της 
Συνέλευσης του Τ μήματος. 

2. Τριμελής Συμβουλευτική Επιτροπή 

Η Συνέλευση του Τμήματος αναθέτει στον/στην προ- 
τεινόμενο/η επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της Διδακτορικής Διατριβής και ορίζειΤριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. 

Στην Επιτροπή του προηγούμενου εδαφίου μετέχουν 
ως μέλη ο επιβλέπων και δύο ακόμη μέλη Δ.Ε.Π. Α' βαθ¬ 
μίδας, Αναπληρωτή και Επίκουρου από το οικείο ή άλλο 
Α.Ε.Ι. ή καθηγητές/τριες αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι διδα¬ 
κτορικού διπλώματος, ή ερευνητές/τριεςτων βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση διδακτορική διατριβή. 

Στη συμβουλευτική επιτροπή μετέχει τουλάχιστον ένα 
(1) μέλος Δ.Ε.Π. από τις τρεις πρώτες βαθμίδες του οικεί¬ 
ου Τμήματος (άρθρο 39 του ν. 4485/2017). 

2α. Αντικατάσταση μελών Τριμελούς Συμβουλευτικής 
Επιτροπής 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να επιβλέψει για μεγάλο 
χρονικό διάστημα (πέραν του ενός έτους), η Συνέλευση 
του Τμήματος, εκτιμώντας τις περιστάσεις, αναθέτει σε 
άλλο άτομο την επίβλεψη, σύμφωνα με όσα ορίζονται 
στις προηγούμενες παραγράφους, είτε με δική της πρω¬ 
τοβουλία, είτε ύστερα από αίτηση του/της Υ.Δ. και γνώμη 
του/της προτεινόμενου/ης επιβλέποντος/ουσας. Διαφο¬ 
ρετικά, αναθέτει σε ένα από τα άλλα δύο (2) μέλη της 
Τριμελούς Συμβουλευτικής Επιτροπής, ακόμη και καθ' 
υπέρβαση του μέγιστου αριθμού υποψήφιων διδακτό- 

ρων που μπορεί να επιβλέπεται ανά άτομο, σύμφωνα 
με όσα ορίζονται στον παρόντα Κανονισμό (άρθρο 39 
τουν. 4485/2017). 

Σε οποιαδήποτε άλλη περίπτωση αντικατάσταση μέ¬ 
λους τηςΤριμελούς Συμβουλευτικής Επιτροπής δύναται 
να πραγματοποιηθεί κατόπιν αιτιολογημένης αίτησης 
του Υ.Δ., με τη σύμφωνη γνώμη τουλάχιστον ενός (1) 
μέλους τηςΤριμελούς Συμβουλευτικής Επιτροπής, έπειτα 
από πρόταση του οικείου Τομέα και με απόφαση της 
Συνέλευσης του Τμήματος. 

2β. Μετακίνηση/συνταξιοδότηση Επιβλέποντος/ουσας 

Αν ο/η αρχικά επιβλέπων/ουσα μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να εκτε- 
λεί χρέη επιβλέποντος/ουσας των διδακτορικών δια¬ 
τριβών που έχει αναλάβει και ο τίτλος απονέμεται από 
το Τμήμα Φιλολογίας του Εθνικού και Καποδιστριακού 
Πανεπιστήμιου Αθηνών (άρθρο 39 του ν. 4485/2017). 

Σε κάθε περίπτωση, τα αφυπηρετήσαντα μέλη τηςΤρι- 
μελούς Συμβουλευτικής Επιτροπής, με απόφαση της Συ¬ 
νέλευσης του Τμήματος, αντικαθίστανται από ισάριθμα 
μέλη, προκειμένου να οριστεί η Επταμελής Εξεταστική 
Επιτροπή για την κρίση της διδακτορικής διατριβής. 

3. Επταμελής Εξεταστική Επιτροπή 

Η Συνέλευση του Τμήματος ορίζει Επταμελή Εξεταστι¬ 
κή Επιτροπή για την κρίση της Διδακτορικής Διατριβής 
(παρ. 1, άρθρο 41, του ν. 4485/2017). 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής -εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν. 4485-, καθώς και τέσσερα (4) επιπλέον μέλη, που 
πληρούν τα κριτήρια του δεύτερου εδαφίου της παρα¬ 
γράφου 2 του άρθρου 39 του ν. 4485/2017. 

Τα αφυπηρετήσαντα μέλη της τριμελούς συμβουλευ¬ 
τικής επιτροπής, που αντικαταστάθηκαν, μπορούν να 
παρίστανται στη συνεδρίαση της επταμελούς εξεταστι¬ 
κής επιτροπής χωρίς δικαίωμα ψήφου (άρθρα 39 και 41 
τουν. 4485/2017). 

Άρθρο 7 

Χρονική διάρκεια, Δικαιώματα και Υποχρεώσεις 

Υποψηφίων Διδακτόρων 

1. Χρονική διάρκεια 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 
λούς Συμβουλευτικής Επιτροπής (άρθρο 40, παρ. 1 του 
ν. 4485/2017). 

Η μέγιστη χρονική διάρκεια είναι πέντε (5) πλήρη ημε¬ 
ρολογιακά έτη απάτην ημερομηνία ορισμού τηςΤριμε- 
λούς Συμβουλευτικής Επιτροπής. Υπάρχει επίσης δυνα¬ 
τότητα για τους Υ.Δ. οι οποίοι για σοβαρούς λόγους δεν 
έχουν ολοκληρώσει τη διατριβή τους εντός των πέντε 
(5) ετών να λάβουν παράταση μέχρι δύο (2) έτη επιπλέ¬ 
ον ύστερα από αιτιολογημένη αίτηση και τη σύμφωνη 
γνώμη τηςΤριμελούς Συμβουλευτικής Επιτροπής. 

Οι Υ.Δ. μπορούν κατά τη διάρκεια των σπουδών τους 
να ζητήσουν με επαρκώς αιτιολογημένη αίτησή τους 


την αναστολή της ανωτέρω περιόδου έως και δύο (2) 
έτη συνολικά. Ο χρόνος της αναστολής φοίτησης δεν 
προσμετράται στην προβλεπόμενη μέγιστη χρονική 
διάρκεια εκπόνησης διδακτορικής διατριβής. Κατά τη 
διάρκεια της αναστολής φοίτησης δεν επωφελούνται 
των δικαιωμάτων και των παροχών που προβλέπονται 
για τους Υ.Δ. 

2. Δικαιώματα και Υποχρεώσεις 

Οι υποψήφιοι διδάκτορες υποχρεούνται σε ανανέωση 
εγγραφής ανά ακαδημαϊκό έτος (άρθρο 45, παρ. 2 του 
ν. 4485/2017). 

Οι Υ.Δ. κάθε έτος, από την 1 η έως την 30ή Νοεμβρίου, 
παρουσιάζουν προφορικά και υποβάλλουν και εγγρά- 
φως αναλυτικό υπόμνημα ενώπιον τηςΤριμελούς Συμ¬ 
βουλευτικής Επιτροπής, σχετικά με την πρόοδο της διδα¬ 
κτορικής διατριβής τους. Αντίγραφο του υπομνήματος, 
καθώς και σχόλια επ'αυτού από τον Επιβλέποντα ή την 
Τριμελή Συμβουλευτική Επιτροπή και εκθέσεις προόδου 
σύμφωνα με όσα ορίζονται στον Κανονισμό Διδακτορι¬ 
κών Σπουδών καταχωρίζονται στον ατομικό φάκελο του 
υποψηφίου (άρθρο 40, παρ. 2 του ν. 4485/2017). 

Οι διδακτορικές σπουδές προσφέρονται δωρεάν. 

Οι Υ.Δ. έχουν μέχρι πέντε (5) πλήρη ακαδημαϊκά έτη 
από την πρώτη εγγραφή τους, όλα τα δικαιώματα και 
τις παροχές που προβλέπονται και για τους φοιτητές 
του δεύτερου κύκλου σπουδών. Μέχρι και πέντε (5) έτη 
μετά την ολοκλήρωση της διδακτορικής τους διατριβής, 
διατηρούν δικαιώματα πρόσβασης, δανεισμού και χρή¬ 
σης των ηλεκτρονικών υπηρεσιών των πανεπιστημιακών 
βιβλιοθηκών (άρθρο 40, παρ. 3 του ν. 4485/2017). 

Επιπλέον οι Υ.Δ.: 

- Έχουν τη δυνατότητα διεξαγωγής μέρους της έρευ- 
νάς τους σε άλλο ίδρυμα, ινστιτούτο ή ερευνητικό κέ¬ 
ντρο της ημεδαπής ή της αλλοδαπής. 

- Εφόσον επιθυμούν, μπορούν να συμμετέχουν ενεργά 
στη διοργάνωση διαφόρων επιστημονικών και άλλων 
δράσεων του Τμήματος, προσφέρονταςλ.χ. υποστήριξη 
σε ημερίδες, συνέδρια ή άλλες διοργανώσεις, ύστερα 
από έγκριση του Τμήματος. 

- Ενθαρρύνονται να συμμετέχουν σε συνέδρια, ημε¬ 
ρίδες ή εργαστήρια τόσο στην ημεδαπή όσο και στην 
αλλοδαπή και γενικότερα να υποστηρίζουν την ακαδη¬ 
μαϊκή λειτουργία του Τ μήματος. 

- Έχουν προαιρετικά τη δυνατότητα διδασκαλίας φρο¬ 
ντιστηριακών μαθημάτων σε συνεργασία μετά ενδιαφε¬ 
ρόμενο μέλη Δ.Ε.Π. έπειτα από έγκριση της Συνέλευσης: 

Με πρόταση της Συνέλευσης του Τμήματος και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε Υ.Δ. η επικουρία μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παράγραφος 3, εδάφιο ε, του ν. 3685/2008). 

Υ.Δ. που εμπίπτουν στο άρθρο 19 παρ. 4 του ν. 4452/ 
2017 δύναται να προσλαμβάνονται ως ακαδημαϊκοί υπό¬ 
τροφοι δια πράξεως του Τμήματος με σχέση εργασίας 
ιδιωτικού δικαίου ορισμένου χρόνου για τη διεξαγωγή 
διδακτικού, ερευνητικού, επιστημονικού, οργανωτικού, 
εργαστηριακού ή κλινικού έργου καθοριζόμενου δια της 
συμβάσεως. Η προκήρυξη του γνωστικού αντικειμένου 

γίνεται έπειτα από πρόταση της Γενικής Συνέλευσης του 
Τομέα και έγκριση από τη Συνέλευση του Τμήματος. Η 
διάρκεια της συμβάσεως καθορίζεται μέχρι ενός πανε¬ 
πιστημιακού έτους κατά περίπτωση, ανάλογα με τις ανά¬ 
γκες του Τομέα. Δύναται αυτή να ανανεώνεται ή να πα- 
ρατείνεται, πλην όμως ο συνολικός χρόνος πρόσληψης 
δεν δύναται να υπερβεί τα τρία (3) πανεπιστημιακά έτη. 
Η απασχόληση των ανωτέρω δύναται να είναι πλήρης 
ή μερική και η κάλυψη της αποζημίωσής τους θα γίνε¬ 
ται από υποτροφίες και πόρους που θα εξασφαλίζει το 
Τμήμα, χωρίς αύξηση της κρατικής επιχορήγησης προς 
το οικείο Α.Ε.Ι. και σύμφωνα με τις κείμενες διατάξεις. 

Άρθρο 8 

Εκπόνηση της Διδακτορικής Διατριβής 

1. Ορισμός/αλλαγή θέματος διδακτορικής διατριβής 

Ο τίτλος της διδακτορικής διατριβής δύναται να τρο¬ 
ποποιηθεί για επιστημονικούς λόγους, ύστερα από αιτιο¬ 
λογημένη αίτηση του/της Υ.Δ. και με τη σύμφωνη γνώμη 
του Τμήματος. Η αίτηση τροποποίησης μπορεί να υπο¬ 
βληθεί μέχρι την κατάθεση της εισηγητικής έκθεσης της 
τριμελούς συμβουλευτικής επιτροπής. 

Όταν δύο (2) από τα τρία μέλη τηςΤριμελούς Συμβου¬ 
λευτικής Επιτροπής, συμπεριλαμβανομένου του/της επι- 
βλέποντος/ουσας, εγκρίνουν την αίτηση, η αιτούμενη 
τροποποίηση γίνεται δεκτή. 

Όταν το θέμα της Δ.Δ. αλλάζει πλήρως, ο/η Υ.Δ. έχει το 
δικαίωμα να καταθέσει εκ νέου αίτηση και προσχέδιο. 
Στη συνέχεια ακολουθούνται οι διαδικασίες επιλογής 
και επίβλεψης που προβλέπονται στον κανονισμό (βλ. 
άρθρο 5), χωρίς να προσμετράται ο χρόνος που έχει ήδη 
παρέλθει. 

2. Οδηγίες συγγραφής διδακτορικής διατριβής 

Προτείνονται οι ακόλουθες προδιαγραφές: 

- Γραμματοσειρά: Τίιηθ5 Νθνν Κοιτωπ (όταν δεν απαι¬ 
τείται η εισαγωγή ειδικών συμβόλων που δεν υποστη¬ 
ρίζονται από την εν λόγω γραμματοσειρά - σε αυτή την 
περίπτωση προτείνεται η γραμματοσειρά ΙΓΑΟ 9Γ6 ο), 
μεγέθους 12 για το κυρίως κείμενο και 10 για τις υπο¬ 
σημειώσεις 

- Έκταση: 70.000-100.000 λέξεις χωρίς τη βιβλιογραφία 
και τα παραρτήματα 

- Διάστιχο 1.5 

- Μέγεθος εσωτερικών περιθωρίων 3 εκ. και λοιπών 
περιθωρίων 2.5 εκ. 

- Περίληψη στη αγγλική ή άλλη σημαντική επιστημονι¬ 
κά ξένη γλώσσα 1 σελίδας, σε περίπτωση που η διατριβή 
είναι γραμμένη στα ελληνικά. 

- Στο εσώφυλλο κάθε κατατιθέμενης και εγκρινόμενης 
διδακτορικής διατριβής, μνημονεύεται, σε εμφανές ση¬ 
μείο, η σύνθεση της τριμελούς συμβουλευτικής επιτρο¬ 
πής, καθώς και της επταμελούς εξεταστικής επιτροπής 
της διδακτορικής διατριβής. Σε περίπτωση αφυπηρέτη- 
σηςτου επιβλέποντος, ή μελών της τριμελούς συμβου¬ 
λευτικής επιτροπής, αναφέρεται η αρχική σύνθεση της 
επιτροπής πριν από την αντικατάστασή τους και στη συ¬ 
νέχεια μνημονεύεται η αντικατάσταση του επιβλέποντος, 
ή των μελών της τριμελούς, και αναφέρεται η σύνθεση 
της επταμελούς εξεταστικής επιτροπής. 


3. Γλώσσα συγγραφής Διδακτορικής Διατριβής 

Η Διδακτορική Διατριβή συντάσσεται σε γλώσσα που 
αποφασίζει η Συνέλευση του Τμήματος, η οποία λαμ¬ 
βάνει υπόψη τη γλώσσα συγγραφής που έχει προτείνει 
ο υποψήφιος διδάκτορας στην αίτησή του (άρθρο 38 
παρ. 2 και 3 του ν. 4485/17). 

Άρθρο 9 

Κρίση Διδακτορικής Διατριβής 

Μετά την ολοκλήρωση της συγγραφής της Διδακτο¬ 
ρικής Διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Αν η Τριμε¬ 
λής Συμβουλευτική Επιτροπή αποδεχτεί την αίτηση του 
υποψηφίου συντάσσει αναλυτική εισηγητική έκθεση και 
την υποβάλλει στη Συνέλευση του Τμήματος, ζητώντας 
τον ορισμό επταμελούς εξεταστικής επιτροπής (άρθρο 
41, παρ. 1 του ν. 4485/2017). 

Σε περίπτωση ασυμφωνίας των μελών της τριμελούς 
συμβουλευτικής επιτροπής αναφορικά με την ετοιμότη¬ 
τα του/της Υ.Δ. να καταθέσει αίτηση εξέτασης της Δ.Δ., η 
αίτηση του/της Υ.Δ. δύναται να γίνει δεκτή με τη σύμφω¬ 
νη γνώμη του/της επιβλέποντος/ουσας και ενός (1) ακό¬ 
μη μέλους τηςΤριμελούς Συμβουλευτικής Επιτροπής. 

Σε περίπτωση που η Τριμελής Συμβουλευτική Επιτρο¬ 
πή απορρίψει την αίτηση του/της Υ.Δ. ομοφώνως, είτε 
η Δ.Δ. απορρίπτεται οριστικά είτε επιβάλλονται διορ¬ 
θώσεις, οπότε ο Υ.Δ. καλείται να καταθέσει εκ νέου τη 
Δ.Δ. εντός του χρονικού πλαισίου το οποίο αποφασίζει η 
τριμελής συμβουλευτική επιτροπή και πάντα εντός των 
προβλεπόμενων χρονικών ορίων. 

Ο ορισμός επταμελούς εξεταστικής επιτροπής γίνεται 
εντός δύο (2) μηνών από την κατάθεση της εισηγητικής 
έκθεσης. 

Μετά τον ορισμό της επταμελούς επιτροπής, οι Υ.Δ. 
είναι υποχρεωμένοι: 

- να καταθέσουν τη διατριβή στα μέλη της επταμελούς 
σε επτά αντίτυπα, σε ψηφιακή ή έντυπη μορφή κατά την 
κρίση των μελών της επταμελούς 

- να καταθέσουν περίληψη της Δ.Δ. έκτασης 20 σελί¬ 
δων στην ελληνική, εάν η διατριβή έχει γραφεί σε ξένη 
γλώσσα 

- να καταθέσουν υπεύθυνη δήλωση ότι η διατριβή δεν 
είναι προϊόν λογοκλοπής. 

Η ημερομηνία υποστήριξηςτης διατριβής ορίζεται με 
πρωτοβουλία του/της επιβλέποντος/ουσας, σε συνεργα¬ 
σία με τον/την Υ.Δ. Ορίζεται ημερομηνία υποστήριξης 
εντός χρονικού διαστήματος το οποίο δεν μπορεί να 
είναι μικρότερο από ένα (1) μήνα και μεγαλύτερο από 
τρεις (3) μήνες από τη συγκρότηση της Επταμελούς 
Εξεταστικής Επιτροπής, και στη συνέχεια η ημερομηνία 
της υποστήριξης δημοσιοποιείται στην πανεπιστημιακή 
κοινότητα. 

Η διαδικασία της δημόσιας υποστήριξης προϋποθέτει 
τη φυσική παρουσία τεσσάρων (4) τουλάχιστον μελών 
της Επταμελούς Εξεταστικής Επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης 
(παρ. 3, αρ. 41, ν. 4485/2017). 

Η υποστήριξη της Δ.Δ. πραγματοποιείται δημόσια 
ενώπιον της Επταμελούς Εξεταστικής Επιτροπής. Προη- 




Τεύχος Β' 1471/27.04.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


16075 


γείται σύντομη κλειστή συνεδρία των μελών της Επιτρο¬ 
πής, χωρίς την παρουσία του υποψηφίου και κοινού. Στη 
συνέχεια καλείται ο/η Υ.Δ. να αναπτύξει το θέμα της ΔΔ 
ενώπιον της Επιτροπής και κοινού εντός 20-30 λεπτών, 
άνευ χειρογράφου, και ακολούθως απαντά σε ερωτήσεις 
και παρατηρήσεις της Επιτροπής. 

Στη συνέχεια, η Επιτροπή συνεδριάζει χωρίς την πα¬ 
ρουσία τρίτων, κρίνει την εργασία ως προς την ποιότητα, 
την πληρότητα, την πρωτότυπη σκέψη και τη συμβολή 
της στην επιστήμη και με βάση αυτά τα κριτήρια την 
εγκρίνει ή την απορρίπτει με πλειοψηφία τουλάχιστον 
πέντε (5) μελών (άρθρο 41, παρ. 3 του ν. 4485/2017). Σε 
περίπτωση έγκρισης αξιολογεί τη Διδακτορική Διατριβή 
με τους βαθμούς ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ. Η Επι¬ 
τροπή στη συνέχεια συντάσσει Πρακτικό Αξιολόγησης. 

Σε περίπτωση κατά την οποία το πρακτικό φέρει υπο¬ 
γραφές τεσσάρων μελών της Επταμελούς Εξεταστικής 
Επιτροπής, και πέμπτο μέλος έχει υπογράψει την Ειση¬ 
γητική Έκθεση, ο τίτλος θεωρείται ότι έχει χορηγηθεί 
εγκύρως (ν. 4186/2013, άρθρο 39, παρ. 18). 

Σε περίπτωση που η Επιτροπή κρίνει ότι η διατριβή 
χρήζει διορθώσεων, τα μέλη της επταμελούς παραδί¬ 
δουν τις διορθώσεις στον/στην Υ.Δ. εντός επτά ημερών 
από την ημερομηνία της εξέτασης. Ο/Η Υ.Δ. είναι υπο¬ 
χρεωμένος να τις λάβει υπόψη στο σύνολό τους και στη 
συνέχεια να υποβάλει το διορθωμένο κείμενο της Δ.Δ. 
εντός χρονικού διαστήματος που ορίζει η Επταμελής 
Εξεταστική Επιτροπή και το οποίο δεν μπορεί να είναι 
μεγαλύτερο των εννέα (9) μηνών. 

Η αξιολόγηση της επταμελούς εξεταστικής επιτροπής 
δύναται να είναι διαβαθμισμένη: α) χωρίς διορθώσεις 
της Δ.Δ., β) με λίγες διορθώσεις της Δ.Δ., γ) με ουσια¬ 
στικές διορθώσεις και προτεινόμενες αλλαγές. Ο/Η 
επιβλέπων/ουσα πιστοποιεί στη ΓραμματείατουΤμήμα- 
τος την πραγματοποίηση των διορθώσεων. Σε περίπτω¬ 
ση που ο/η Υ.Δ. δεν προβεί στις απαραίτητες αλλαγές, 
δεν του απονέμεται ο τίτλος του/της Διδάκτορος. 

Άρθρο 10 

Αναγόρευση-Καθομολόγηση Διδακτόρων 

Η διαδικασία που ακολουθείται πριν την αναγόρευση 
σε διδάκτορα περιλαμβάνει: 

- Αίτηση υποψηφίου για αναγόρευση-καθομολόγηση 

- Κατάθεση διατριβής στη Γραμματεία του Τμήματος 
σε ψηφιακή μορφή 

- Κατάθεση διατριβής στο Ψηφιακό Αποθετήριο «ΠΕΡ¬ 
ΓΑΜΟΣ» 

- Κατάθεση διατριβής στο Εθνικό ΚέντροΤεκμηρίωσης 

- Κατάθεση διατριβής στην Εθνική Βιβλιοθήκη της Ελ¬ 
λάδος (ν. 3149/2003, άρθρο 12, παρ. 7.α και 9) 

Ακολουθεί η διαδικασία αναγόρευσης, καθομολόγη¬ 
σης και απονομής του Διδακτορικού Διπλώματος στο 
πλαίσιο της Συνέλευσης του Τμήματος. 

Άρθρο 11 

Πνευματικά δικαιώματα 

Η έρευνα, που πραγματοποιείται στο πλαίσιο της διδα¬ 
κτορικής διατριβής, αποβλέπει πρωτίστως στην εκπαί¬ 
δευση του υποψήφιου διδάκτορα και στην απόκτηση 


ερευνητικής εμπειρίας που απαιτείται για την απονομή 
του διδακτορικού τίτλου, καθώς και για την περαιτέρω 
σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας, του περιεχομένου της διατρι¬ 
βής του, σύμφωνα με το ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της διδακτορικής διατριβής, ανήκουν 
τόσο στον διδάκτορα όσο και στον επιβλέποντα καθηγη¬ 
τή ή και σε άλλους ερευνητές που μετέχουν στην ερευνη¬ 
τική ομάδα, σύμφωνα με την ισχύουσα νομοθεσία. Δικαι¬ 
ώματα διανοητικής ιδιοκτησίας που προκύπτουν μετά 
το πέρας της Δ.Δ. λόγω της συνέχισης της αντίστοιχης 
έρευνας στο εργαστήριο ανήκουν αποκλειστικά στον 
επιστημονικό υπεύθυνο αυτήςτηςφάσηςτης έρευνας ή 
και σε άλλους ερευνητές. Για τα θέματα αυτά μπορεί να 
υπογράφει σύμβαση μεταξύ των μερών σε οποιοδήποτε 
στάδιο της έρευνας. 

Άρθρο 12 

Διαγραφή υποψηφίων διδακτόρων 

Η Συνέλευση του Τμήματος Φιλολογίας αποφασίζει τη 
διαγραφή υποψηφίων διδακτόρων: 

- εφόσον δεν ανανεώσουν την ετήσια εγγραφή τους 

- εφόσον υπερβούν τη μέγιστη χρονική διάρκεια εκ¬ 
πόνησης διδακτορικής διατριβής, όπως ορίζεται στον 
παρόντα Κανονισμό 

- κατόπιν αιτήσεωςτων υποψηφίων διδακτόρων 

- εφόσον υποπέσουν σε παράπτωμα που εμπίπτει στο 
δίκαιο περί πνευματικής ιδιοκτησίας (ν. 2121 /1993) 

- εφόσον δεν υποβάλλουν ετήσια αναλυτικά υπομνή¬ 
ματα σχετικά με την πρόοδο της διατριβής τους 

- εάν έχουν παραβιάσει τις κείμενες διατάξεις προβαί- 
νοντας σε πειθαρχικά παραπτώματα. 

Η Συνέλευση του Τμήματος Φιλολογίας, ύστερα από 
την εισήγηση κατά πλειοψηφία τηςΤριμελούς Συμβου¬ 
λευτικής Επιτροπής, αποφασίζει τη διαγραφή υποψηφί¬ 
ων διδακτόρων εάν η πρόοδός τους κρίνεται ανεπαρκής 
ή στάσιμη ή έχουν αναιτιολόγητα διακόψει το έργο της 
εκπόνησης της διατριβής. 

Άρθρο 13 

Εκπόνηση Διδακτορικής Διατριβής με 

συνεπίβλεψη 

Το Τμήμα Φιλολογίας του ΕΚΠΑ μπορεί να συνεργά¬ 
ζεται με ιδρύματα, ερευνητικά κέντρα ή ινστιτούτα της 
ημεδαπής για την εκπόνηση Διδακτορικής Διατριβής με 
συνεπίβλεψη, εφόσον πληρούνται οι προϋποθέσεις που 
προβλέπει το άρθρο 43, παρ. 3 του ν. 4485/2017. 

Επίσης, το Τμήμα Φιλολογίας του ΕΚΠΑ μπορεί να 
συνεργάζεται με αναγνωρισμένα ομοταγή ιδρύματα ή 




16076 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 471/27.04.2018 


ερευνητικά κέντρα και ινστιτούτα της αλλοδαπής για 
την εκπόνηση Διδακτορικής Διατριβής με συνεπίβλεψη, 
όπως θα καθοριστεί με απόφαση του Υπουργού Παιδεί¬ 
ας, Έρευνας και Θρησκευμάτων, η οποία θα δημοσιευ- 
θεί στην Εφημερίδα της Κυβερνήσεως (παρ. 3, άρ. 43, 
ν. 4485/2017). 

Άρθρο 14 

Μεταβατικές διατάξεις 

Οι διατάξεις του νόμου 4485/2017 εφαρμόζονται και 
για τους/τις Υ.Δ. που έχουν γίνει δεκτοί/ές πριν από την 
έναρξη ισχύος του, εφόσον δεν έχει οριστεί, κατά την 
έναρξη της ισχύος του, η Επταμελής Εξεταστική Επι¬ 
τροπή του άρθρου 41 του νόμου (άρθρο 85, παρ. 5 του 
ν. 4485/2017). 

Για τους υποψήφιους διδάκτορες που υπάγονται στην 
ανωτέρω κατηγορία και έχουν ολοκληρώσει την ανώτα¬ 
τη προβλεπόμενη χρονική διάρκεια εκπόνησηςτηςΔ.Δ. 
ορίζεται ότι οφείλουν να έχουν ολοκληρώσει τη σύνταξη 
της διατριβής εντός δύο (2) ετών από τη δημοσίευση του 
παρόντος Κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2018 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. 2341 _ (2) 

Ίδρυση Εργαστηρίου με την ονομασία «Εργαστή¬ 
ριο Κρυπτογραφίας και Ασφάλειας» στο Τμήμα 
Πληροφορικής καιΤηλεπικοινωνιών της Σχολής 
Οικονομίας, Διοίκησης και Πληροφορικής του 
Πανεπιστημίου Πελοποννήσου. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 

Έχοντας υπόψη: 

1 .Τις διατάξεις των άρθρων 28 και 29 του κεφαλαίου Ε' 
«Εργαστήρια και Μουσεία» του ν. 4485/2017 (ΦΕΚ ΑΊ14) 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις». 

2. Τις διατάξεις του άρθρου 96 του ν. 4310/2014 (ΦΕΚ 
Α' 258) «Έρευνα, τεχνολογική ανάπτυξη και καινοτομία 
και άλλες διατάξεις». 

3. Τις διατάξειςτου π.δ. 70/2013 (ΦΕΚ Α' 119) «Κατάργη¬ 
ση και συγχώνευση τμημάτων, κατάργηση, μετονομασία 
και συγκρότηση σχολών στο Πανεπιστήμιο Πελοπον¬ 
νήσου». 

4. Το γεγονός ότι μέχρι και σήμερα δεν έχει εκδοθεί ο 
Οργανισμός του Πανεπιστημίου Πελοποννήσου βάσει 
του άρθρου 5 του ν. 4009/2011 (ΦΕΚ Α' 195) «Δομή, λει¬ 
τουργία, διασφάλιση της ποιότητας των σπουδών και δι¬ 
εθνοποίηση των ανωτάτων εκπαιδευτικών ιδρυμάτων». 

5. Το γεγονός ότι δεν έχει εκδοθεί ακόμη το προεδρικό 
διάταγμα της παρ. 10 του άρθρου 28 του ν. 4485/2017 
(ΦΕΚ Α' 114). 


6. Το απόσπασμα πρακτικών της 10ης/14.03.2018 συ¬ 
νεδρίασης της Συνέλευσης τουΤμήματος Πληροφορικής 
και Τ ηλεπικοινωνιών, της Σχολής Οικονομίας, Διοίκησης 
και Πληροφορικής. 

7. Την απόφαση 16/27.03.2018 της 124ης συνεδρίασης 
της Συγκλήτου του Πανεπιστημίου Πελοποννήσου σχε¬ 
τικά με την έγκριση εργαστηρίου με τίτλο «Εργαστήριο 
Κρυπτογραφίας και Ασφάλειας». 

8. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού και ότι το Εργαστήριο θα λειτουργεί 
αποκλειστικά με ίδιους πόρους και δεν θα βαρύνει τον 
προϋπολογισμό του Ιδρύματος, αποφασίζουμε: 

Την Ιδρυση Εργαστηρίου με την ονομασία «Εργαστή¬ 
ριο Κρυπτογραφίας και Ασφάλειας» στο Τμήμα Πληρο¬ 
φορικής και Τηλεπικοινωνιών της Σχολής Οικονομίας, 
Διοίκησης και Πληροφορικής του Πανεπιστημίου Πε¬ 
λοποννήσου και τον καθορισμό του εσωτερικού του 
κανονισμού λειτουργίας ως ακολούθως: 

Άρθρο 1 

Ίδρυση 

Ιδρύεται στο Τμήμα Πληροφορικής και Τηλεπικοινω¬ 
νιών του Πανεπιστημίου Πελοποννήσου Εργαστήριο 
με τίτλο: «Εργαστήριο Κρυπτογραφίας και Ασφάλειας», 
το οποίο εξυπηρετεί διδακτικές κι ερευνητικές ανάγκες 
του Τμήματος στα γνωστικά πεδία της κρυπτογραφίας, 
ασφάλειας, και εφαρμογών τους. 

Άρθρο 2 

Αντικείμενα δραστηριότητας 

Περιοχές δραστηριότητας του Εργαστηρίου απο¬ 
τελούν τα γνωστικά αντικείμενα της κρυπτογραφίας, 
ασφάλειας καθώς και των σχετικών επιστημονικών 
περιοχών. Ενδεικτικά περιλαμβάνονται οι ακόλουθες 
περιοχές: 

ί. Κρυπτογραφικά συστήματα και πρωτόκολλα βα¬ 
σιζόμενα σε μοντέλα μετακβαντικής ασφάλειας, πλη- 
ροφοριο-θεωρητικής ασφάλειας, και σημασιολογικής 
ασφάλειας 

ϋ. Σχεδιασμός και ανάλυση αποδοτικών κρυπταναλυτι¬ 
κών αλγορίθμων και μεθόδων (κλασικών και κβαντικών) 

ίϋ. Εφαρμογές της θεωρίας πληροφορίας/κωδίκων, 
υπολογιστικής πολυπλοκότητας, κ.λπ., στην κρυπτο¬ 
γραφία και ασφάλεια 

ίν. Εφαρμογές της μαθηματικής λογικής και συστημά¬ 
των συλλογιστικής σε κρυπτογραφικά πρωτόκολλα και 
την αυτοματοποιημένη επαλήθευση ιδιοτήτων ασφάλειας 

ν. Ασφάλεια πληροφοριών και πληροφοριακών συ¬ 
στημάτων, και τεχνολογίες ενίσχυσηςτης ιδιωτικότητας 
(π.χ. ομομορφική κρυπτογραφία και συστήματα ανωνυ¬ 
μοποίησης) 

νί. Ασφάλεια κρυπτονομισμάτων και τεχνολογιών κα¬ 
τανεμημένων μητρώων 

νϋ. Ασφάλεια εττικοινωνιακών συστημάτων, ασφά¬ 
λεια ασύρματων δικτύων (πληροφοριο-θεωρητική και 
παιγνιο-θεωρητική ασφάλεια), ασφάλεια στο φυσικό 
στρώμα 

νίϋ. Κυβερνο-ασφάλεια, ασφάλεια στο διαδίκτυο των 
πραγμάτων, πρωτόκολλα ασφάλειας δικτύων, μέτρα 
προστασίας έναντι σύγχρονων επιθέσεων. 

Άρθρο 3 
Αποστολή 

Το εργαστήριο έχει ως αποστολή: 
ί. Την κάλυψη των διδακτικών και ερευνητικών ανα¬ 
γκών σε προπτυχιακό και μεταπτυχιακό επίπεδο του 
Τμήματος Πληροφορικής και Τηλεπικοινωνιών καθώς 
και άλλων τμημάτων του Πανεπιστημίου Πελοποννήσου 
σε γενικά και ειδικά θέματα των πεδίων της κρυπτογρα¬ 
φίας και ασφάλειας 

Μ.Τη σύνδεση και συνεργασία κάθε μορφής με κέντρα 
ερευνών, φορείς και ακαδημαϊκά ιδρύματα ημεδαπής 
και αλλοδαπής, εφόσον οι επιστημονικοί στόχοι, συμπί¬ 
πτουν, συμβαδίζουν και αλληλοσυμπληρώνονται με εκεί¬ 
νους του εργαστηρίου 

ϋί.Τη διοργάνωση επιστημονικών διαλέξεων, ημερί¬ 
δων, σεμιναρίων, συμποσίων, συνεδρίων και άλλων επι¬ 
στημονικών εκδηλώσεων, την πραγματοποίηση δημοσι¬ 
εύσεων και εκδόσεων και την πρόσκληση για συμμετοχή 
Ελλήνων και ξένων αναγνωρισμένων επιστημόνων 
ίν.Την ανάπτυξη προϊόντων και παροχή υπηρεσιών σε 
ιδιώτες, καθώς και σε κάθε μορφής οργανισμούς σύμφω¬ 
να με τα προβλεπόμενα στη σχετική νομοθεσία 
ν.Την κάλυψη των αναγκών διδασκαλίας και έρευνας 
κοινών διαπανεπιστημιακών συνεργασιών, στα οποία 
συμμετέχει το Πανεπιστήμιο Πελοποννήσου 
νί.Τη διεξαγωγή ερευνητικού έργου σε θέματα συ¬ 
ναφή με τα διδακτικά και ερευνητικά αντικείμενα του 
εργαστηρίου και την υποστήριξη διδακτορικής και με¬ 
ταδιδακτορικής έρευνας εντός του ίδιου πλαισίου 
νϋ.Την ανάπτυξη και καλλιέργεια νέων ερευνητικών 
προγραμμάτων για τη μεθοδολογική και επιστημονική/ 
τεχνική ανάπτυξη των σχετικών με τη φύση του εργα¬ 
στηρίου πεδίων, ιδίως στα πλαίσια διαπανεπιστημιακών 
προγραμμάτων της Ευρωπαϊκής Κοινότητας 
νίϋ. Το συντονισμό των σχετικών προγραμμάτων σε 
όλους τους επιμέρους ερευνητικούς χώρους και τη λει¬ 
τουργική διασύνδεσή τους από επιστημονική και διοι¬ 
κητική άποψη 

ίχ. Τη δημιουργία θεωρητικής, επιστημονικής και τε¬ 
χνολογικής υποδομής και τη γενικότερη συμβολή για την 
αρτιότερη διδασκαλία των σχετικών με τα αντικείμενα 
του εργαστηρίου προπτυχιακών και μεταπτυχιακών μα¬ 
θημάτων του Τμήματος Πληροφορικής και Τηλεπικοι¬ 
νωνιών και των άλλων Τμημάτων του Πανεπιστημίου 
Πελοποννήσου 

χ.Τη διοργάνωση, υποστήριξη και φιλοξενία προγραμ¬ 
μάτων διδασκαλίας και έρευνας για μεταπτυχιακούς φοι¬ 
τητές και προγραμμάτων δια βίου μάθησης για το κοινό, 
στο πλαίσιο των γνωστικών αντικειμένων του εργαστη¬ 
ρίου, όπως και των συγγενών γνωστικών αντικειμένων 
άλλων Τμημάτων και διατμηματικών κύκλων σπουδών 


χί.Την καλλιέργεια της μεθοδολογίας ολοκληρωμένης 
διεπιστημονικής προσέγγισης της κρυπτογραφίας και 
ασφάλειας και τη συνεργασία στον τομέα έρευνας με 
Καθηγητές, Λέκτορες, Εργαστηριακό Διδακτικό Προ¬ 
σωπικό (ΕΔΙΠ), Ειδικό Εκπαιδευτικό Προσωπικό (ΕΕΠ) 
και λοιπό επιστημονικό και διδακτικό προσωπικό του 
Τμήματος Πληροφορικής και Τηλεπικοινωνιών ή άλλων 
Πανεπιστημιακών Ιδρυμάτων 
χϋ.Τη συνεργασία και την υποστήριξη του εκτελούμε- 
νου έργου από συναφείς δημόσιες υπηρεσίες, δήμους, 
κοινότητες και λοιπούς κοινωνικούς και επιστημονικούς 
φορείς και κοινωφελή ιδρύματα με γνώμονα τη συμβολή 
του εργαστηρίου στη μελέτη και διερεύνηση προβλημά¬ 
των για τη μακροχρόνια εξέλιξη και διαχείριση της χώρας 
στο πλαίσιο της Ευρωπαϊκής Κοινότητας 
χίίί. Τη δημιουργία ειδικής βιβλιοθήκης πάνω σε θέ¬ 
ματα κρυπτογραφίας και ασφάλειας, καθώς και την αξι¬ 
οποίησή της σε ερευνητικούς και διδακτικούς σκοπούς. 

Άρθρο 4 

Προσωπικό και μέλη 

Το προσωπικό του Εργαστηρίου αποτελείται από 
Καθηγητές και Λέκτορες του Τμήματος Πληροφορικής 
και Τηλεπικοινωνιών που το γνωστικό αντικείμενο της 
θέσης που κατέχουν εμπίπτει στα διδακτικά και ερευ¬ 
νητικά ενδιαφέροντα του Εργαστηρίου, μέλη ΕΔΙΠ, ΕΕΠ 
με συναφή γνωστικά αντικείμενα καθώς και μέλη του 
λοιπού επιστημονικού, διοικητικού και τεχνικού προ¬ 
σωπικού που τοποθετούνται στο Εργαστήριο από τα 
αρμόδια όργανα. 

Πέραν του ανωτέρω προσωπικού, μέλη του Εργα¬ 
στηρίου είναι επίσης, μετά από σχετική απόφαση του 
Διευθυντή που κοινοποιείται στη Γ.Σ. του Τμήματος και 
καταγράφεται στα πρακτικά της: 

ί. Οι μεταδιδάκτορες που εκπονούν τη μεταδιδακτορι¬ 
κή τους έρευνα σε συνεργασία με το Εργαστήριο. 

ίί. Οι υποψήφιοι διδάκτορες που εκπονούν τη διδα¬ 
κτορική τους έρευνα σε συνεργασία με το Εργαστήριο 
Μί. Οι μεταπτυχιακοί φοιτητές που εκπονούν τη διπλω¬ 
ματική τους εργασία σε συνεργασία με το Εργαστήριο 
και/ή προσφέρουν σε αυτό έργο στο πλαίσιο της κάλυ¬ 
ψης της υποχρέωσής τους για προσφορά έργου προς το 
Τμήμα Πληροφορικής και Τηλεπικοινωνιών. 

ίν. Οι προπτυχιακοί φοιτητές που εκπονούν την πτυ¬ 
χιακή τους εργασία σε συνεργασία με το Εργαστήριο ή 
προσφέρουν έργο στο Εργαστήριο στο πλαίσιο πρακτι¬ 
κής άσκησης. 

ν. Οι ερευνητές και φοιτητές οι οποίοι συνεργάζονται 
με οποιοδήποτε τρόπο σε δράσεις που εξυπηρετούν την 
αποστολή και τους στόχους του Εργαστηρίου. 

Άρθρο 5 

Διοίκηση - αρμοδιότητες 

Το Εργαστήριο διευθύνεται από τον Διευθυντή που 
είναι Καθηγητής του Τμήματος Πληροφορικής και Τη¬ 
λεπικοινωνιών. 

Ο Διευθυντής ορίζεται από τη Συνέλευση του Τρήμα¬ 
τος Πληροφορικής και Τηλεπικοινωνιών και η θητεία του 
είναι τριετούς διάρκειας. Ο Διευθυντής είναι επιφορτι¬ 
σμένος με την άσκηση των παρακάτω αρμοδιοτήτων: 

ί. Έχει την ευθύνη λειτουργίας του Εργαστηρίου 
Μ. Συντονίζει το διδακτικό και ερευνητικό έργο του 
Εργαστηρίου 

πί. Καταρτίζει και υποβάλλει αρμοδίωςτο ετήσιο και 
το τριετές πρόγραμμα λειτουργίας του Εργαστηρίου και 
μεριμνά για την τήρησή του 
ίν. Μεριμνά για την οικονομική διαχείριση των εσόδων 
του Εργαστηρίου 

ν. Μεριμνά για τη στελέχωση του Εργαστηρίου με το 
αναγκαίο προσωπικό 

νί. Μεριμνά για την κατανομή και διάθεση των χώρων 
και του εξοπλισμού του Εργαστηρίου 
νίί. Υπογράφει κάθε εξερχόμενο έγγραφο και γενικά 
είναι υπεύθυνος για την ομαλή λειτουργία του Εργαστη¬ 
ρίου 

νίϋ. Υποβάλλει ετήσιο απολογισμό του έργου και της 
διαχείρισης στον Κοσμήτορα της Σχολής Οικονομίας, 
Διοίκησης και Πληροφορικής 
Ο Διευθυντής αναπληρώνεται, σε περίπτωση απουσί¬ 
ας ή κωλύματος, από μέλη Δ.Ε.Π. αντίστοιχου γνωστικού 
αντικειμένου, του ίδιου Εργαστηρίου, και ειδικότερα από 
το αρχαιότερο μέλος Δ.Ε.Π. ξεκινώντας από την πρώτη 
βαθμίδα και εξαντλώντας τις βαθμίδες μέχρι και τη βαθ¬ 
μίδα του επίκουρου. 

Άρθρο 6 

Εγκατάσταση - λειτουργία 

Η λειτουργία του Εργαστηρίου διέπεται από τους ακό¬ 
λουθους κανόνες: 

ί.Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Πελοποννήσου και σε χώρους που παραχωρούνται σ' 
αυτό για την εγκατάσταση των αναγκαίων οργάνων και 
λοιπού τεχνικού εξοπλισμού. Σε κάθε χώρο εγκατάστα¬ 
σης τοποθετείται πινακίδα με τον τίτλο του εργαστηρίου 
Μ. Ο Διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου που έχει 
αποφασισθεί και καθορίζει την προτεραιότητα στη χρη¬ 
σιμοποίηση οργάνων και χώρων, σε περίπτωση που δεν 
υπάρχει σχετική απόφαση. 

ίϋ. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των 
εργαζομένων (προσωπικού, φοιτητών, επισκεπτών), 
στους χώρους, καθώς και την προστασία των οργάνων 
και εγκαταστάσεων του εργαστηρίου από βλάβες 
ίν. Η χρήση ειδικών οργάνων του εργαστηρίου επι¬ 
τρέπεται μόνο στο προσωπικό του ή άλλους ερευνητές, 
που έχουν ειδική επί των οργάνων αυτών εκπαίδευση 
και εξουσιοδότηση από το Διευθυντή. Κινητά όργανα 
και εξοπλισμός που παραδίδονται για τη διεξαγωγή ερ¬ 
γασιών επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

ν. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων στους τομείς των 
διδακτικών και ερευνητικών δραστηριοτήτων του Εργα¬ 


στηρίου, η πρόσληψη διενεργείται από τα αρμόδια όρ¬ 
γανα του Τμήματος κατόπιν εισηγήσεως του Διευθυντή. 

Άρθρο 7 

Πόροι 

Τα έσοδα του εργαστηρίου προέρχονται από: 
ί. Την εκτέλεση ερευνητικών και αναπτυξιακών προ¬ 
γραμμάτων που πραγματοποιούνται για ίδιο λογαριασμό 
ή λογαριασμό τρίτων. 

ϋ.Την διάθεση νέων ερευνητικών και εν γένει επιστη¬ 
μονικών προϊόντων και την παροχή υπηρεσιών. 

ίϋ. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

ίν. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Πελοποννήσου 
για τους σκοπούς του εργαστηρίου, 
ν. Συνέδρια και εκπαιδευτικά σεμινάρια, 
νί. Από κάθε άλλη νόμιμη πηγή. 

Άρθρο 8 

Τηρούμενα βιβλία και στοιχεία 
Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

ί. Πρωτόκολλο εισερχομένων-εξερχομένων εγγράφων. 
μ. Βιβλίο περιουσιακών στοιχείων. 

Νί. Αρχείο δημοσιευμένων επιστημονικών εργασιών, 
ίν. Βιβλίο μελών. 

Η τήρηση των ανωτέρω γίνεται σε ψηφιακή μορφή. Με 
απόφαση του Διευθυντή μπορεί ακόμη να τηρείται και 
κάθε άλλο βιβλίο ή στοιχείο που κρίνεται απαραίτητο. 

Άρθρο 9 

Τίτλος 

Ο τίτλος του Εργαστηρίου είναι «Εργαστήριο Κρυπτο¬ 
γραφίας και Ασφάλειας» και ο διακριτικός του τίτλος είναι 
«Ογρΐοδθς Ιθό». 

Για την επικοινωνία στην Αγγλική γλώσσα χρησιμο¬ 
ποιείται ο τίτλος «ΈΓγρΐοςΓΒρΓιγ 3ηά δθευπΐγ Εθ 6» και ο 
διακριτικός τίτλος «(ΖΓγρΐοδθς Εθό». 

Άρθρο 10 

Τεκμήριο αρμοδιότητας 

Ο παρών Εσωτερικός Κανονισμός δύναται να αναθε¬ 
ωρηθεί απάτη Συνέλευση τουΤμήματος Πληροφορικής 
και Τηλεπικοινωνιών μετά από σχετική εισήγηση του Δι¬ 
ευθυντή. 

Για οποιαδήποτε αμφισβήτηση σχετικά με τη λειτουρ¬ 
γία και την αποστολή του Εργαστηρίου, αρμόδιο όργα¬ 
νο είναι η Συνέλευση τουΤμήματος Πληροφορικής και 
Τηλεπικοινωνιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 3 Απριλίου 2018 

Ο Πρύτανης 

